《望郎回》
清代·顾嗣立

望郎回，望郎回，朝朝望郎郎不回。孤儿三尺，形单影只。

冬愁风回，夏愁日赤。南山云连北山雨，一样人间两样土。

望郎回，几时来。东海会有西归水，妾作石人甘烂死。

作者简介：（1665—1722）清江苏长洲人，字侠君。康熙时曾预修《佩文韵府》等书。五十一年中进士，授知县，以疾归。所居秀野园，水木亭台之胜甲于吴中。喜藏书，尤耽吟咏。性豪于饮，有酒帝之称。有《秀野集》、《闾丘集》等。